title: Silurus glanis
text: O siluro (Silurus glanis (Linné, 1758)) ye un peix d'augua dulza de l'orden d'os Siluriformes orichinario d'os grans ríos d'Europa Central.
  
  Puede vivir dica 80 anyadas d'edat.
  
  Dependiendo d'o suyo habitat, o siluro gosa aconseguir una longaria corporal d'un metro u un metro y meyo y un peso d' arredol de 10 a 50 kilogramos. Manimenos, dau que os animals creixen a lo largo d'a tota suya vida, tamién pueden tornar-se significativament mas grans y pesaus. A información sobre as dimensions maximas difiere considerablement de diferents autors. Hue en día, se gosa dar una longaria de dica tres metros y un peso de 150 kilogramos. Manimenos, i hai informes d'animals significativament mas grans d'os sieglos XVIII y XIX. En o Dniepr de Ucraína s'informó de siluros de dica cinco metros de longaria y mas de 300 kilogramos de peso, y se diz que en 1731 se capturó en l'Oder un animal que pesaba 375 kilogramos y no teneba entranyas. Istas dimensions son asumidas per qualques autors dica o día d'hue y, a ormino, comentan que hue en día ya no se troban animals d'iste grandaria. Isto convierte a lo siluro en o peix mas gran que vive de contino en augua dulza en Europa. Nomás ye superau per l'esturión (Acipenser), que son peixes migratorios que nomás ingresan en os ríos pa fregar.
  
  En Aragón 
  O siluro estió introduciu en a mar d'Aragón en 1974 suposadament per lo biologo alemán Roland Lorkowski. A especie, sin depredadors nativos, s'ha extendiu per tota la val de l'Ebro trasquindo atras especies y aconseguindo grandarias enormes.
  
  Referencias
  
  Vinclos externos 
  
  Peixes distribuitos por Aragón
  Especies animals introdueitas en Aragón
  Siluridae
  Peixes d'augua dulce